 కృతజ్ఞతగా చూశాడు అందరి వేపు.

 ఒకవేళ వారు ఆదుకోకపోతే అలాగే ముళ్ళకంచెల మధ్య ఊపిరిపోయి సమాధై పోయేవాడు. అతడి శరీరమంతా తూట్లు పడటంతో బట్టలు రక్తంతో అట్టలు కట్టుకుపోయాయి. నిలబడటానికి చాలా శక్తిని కూడగట్టుకోవాల్సి వచ్చింది.

 బోంగ్రా వినయంతో చేయూత నివ్వబోయి మళ్ళీ దేవుడు మైలపడతాడేమో అన్నట్టు ఆగిపోయాడు.

 అదే చైతన్యను ఆకర్షించే విషయం_నమ్మకపోతే ప్రాణాలు తీయడానికి వెనుకాడని ఆ కొండజాతి మనుషులు నమ్మితే ప్రాణాల్ని పణంగా పెడతారు.

 ఒకనాడు తనను తుదముట్టించాలని ప్రయత్నించిన బోంగ్రా....తల్లి చావుతో తన సహాయాన్ని అర్ధించాడు. తను విఫలుడైనా, ఇంకా తనను మహాత్ముడిగానే ఆరాధిస్తున్నాడు.

 క్రమంగా చైతన్య తాలూకు చచ్చుబడిపోయిన జ్ఞానేంద్రియాలు పని చేయడం మొదలుపెట్టాయి. సరిగ్గా ఆ సమయంలో అతడికిముందుగా గుర్తొచ్చింది మేనీటర్ ఒళ్ళంతా బాధతో సలుపుతున్నా. బలాన్ని కూడగట్టుకుని అంచనాగా దూరాన్ని లెక్కవేసుకుని రాత్రి పెద్దపులి నిస్త్రాణగా పడిపోయిన కొమ్మని చేరుకున్నాడు.

 అక్కడ మేనీటర్ లేదు. ఆశ్చర్యంగా కనుచూపుమేర దృష్టిని సారించాడు. అనుమానంగా కొన్ని గజాల దూరం అటూ ఇటూ తిరిగాడు. ప్రాణాలు పోయినట్టు నిస్సత్తువగా జారగిలబడిన పెద్దపులి ఏమైంది?

 ఒకవేళ కొద్దిపాటి గాయంతో తప్పించుకుందా? ఆ గాయం స్వల్పమయినదే అయితే ,మేనీటర్ స్పృహ తప్పినట్టు ఎందుకలా పడిపోయింది? 
 
 సాలోచనగా చెట్టు కొమ్మని చేరి నేలకు వంగి చూశాడు. ఇసుకలో రక్తపు మరకల్లేవు.

 వేటగురించి, కౄరమృగాల శక్తియుక్తుల గురించి అపారమయిన అనుభవంగల చైతన్య వెంటనే ఓ నిర్ణయానికి రాలేదు. నేలపయి యింకా పరిశీలనగా చూశాడు. పెద్దపులి చర్మంపయిగల వెంట్రుకలను కత్తిరించినట్టుగా బొత్తిలా పడిఉన్నాయి.

 మేనీటర్ గాయపడినట్టు అర్ధమయిపోయింది.

 పెద్దపులి చర్మం కాస్త వదులుగా ఉంటుంది. ఒకవేళ తూటా శరీరంలోకి చొచ్చుకుపోయినా_ పరుగెత్తినప్పుడు దుమికేటప్పుడు లోపలి మాంసంపై చర్మంతో కలిసి బిగుతుగా ఉండకపోవడంతో రెండు రంధ్రాలు ఒక వరుసలో ఉండక వెంటనే రక్తం బయటికి చిమ్మదు. కొంత వ్యవధి కావాలి.

 కాని, తూటా దూసుకుపోయినప్పుడు మాత్రం వెనువెంటనే చర్మంపయి వెంట్రుకలు నేలపయి పడతాయి.

 ఒక కౄరమృగం గాయపడినట్లు అదే తిరుగులేని గుర్తు.

 భావరహితంగా ఉండిపోయాడు చైతన్య.

 పెద్దపులి అందునా మేనీటర్ గా మారిన పెద్దపులి గాయపడి తప్పించుకుంటే దాని టెంపర్ మెంటులో ఎలాంటి భయంకరమయిన మార్పు వచ్చేదీ అతనికి తెలీనిది కాదు. గాయపడనప్పుడు, మేనీటర్ గా మారనప్పుడు పెద్దపులులు చాలా హుందాగా ప్రవర్తిస్తాయి. తాను వేటాడిన జంతువుని చేరినప్పుడో లేక తనపిల్లల్ని సమీపించినప్పుడో తప్ప మన జోలికి రావు. అదీ భయపెట్టేట్లు గాండ్రించి వదిలి పెడుతుంది తప్ప ఘర్షణకి సిద్ధపడదు. లేనినాడు అడవుల్లో అటవీశాఖ పనులెప్పుడో స్తంభించి పోయేవి.

 గాయపడిన పెద్దపులి తన గాయం వేటాడి ఆహారాన్ని సంపాదించుకోవడానికి అవరోధంగా మారినప్పుడు మేనీటర్ గా మారుతుంది. అదే మేనీటర్ గాయపడితే, దాని నడవడిలో అనూహ్యమయిన మార్పు చోటు చేసుకుంటుంది. గాయం మానేవరకు ఎవరికీ కనిపించకపోవచ్చు. లేదా గాయం బాధతో మరింత విజృంభించవచ్చు.

 వేటగాడి కిదో విషమ పరిస్థితి.

 సాధారణ పరిస్థితుల్లో మేనీటరయినా ఛార్జి చేయటానికి కనీస దూరాన్ని ఎన్నుకుని ప్రత్యర్ధిపయి దుముకుతుంది కాబట్టి వేటగాడు తనను తాను రక్షించుకునే ప్రయత్నంలో తుపాకీ పేల్చడానికి కొన్ని సెకండ్ల వ్యవధయినా దక్కుతుంది.

 అదే గాయపడిన మేనీటరయితే తనలోని శక్తికాస్త సన్నగిల్లడంతో చాలా సమీపంలోకి ప్రాకిగాని వేటగాడిపయి లంఘించదు. అంటే వేటగాడికి ఆలోచించుకునే అవకాశం సయితం దక్కదన్నమాట.

 పరిస్థితి మరింత జటిలంగా మారిందన్న ఆలోచనతోనో, లేక తన వయిఫల్యానికో చాలా అసహనంగా తలపట్టుకుని ఉండిపోయాడు.

 ఇన్నిసార్లు ఓడినందుకు కాదు అతడు బాధ పడుతున్నది. మరింతగా ఓడిపోవాల్సి వస్తున్నందుకు!

 ప్రపంచంలోని నిస్సహాయతంతా అతడ్ని చుట్టు ముట్టేసినట్టు నిస్సత్తువగా వాగు అంచుకు నడిచాడు. మొహం కడుక్కుంటుంటే రక్తంలా నీళ్ళు ఎరుపుగా మారాయి. చెంపలు, నుదురు ముల్లు గీరుకుపోవడంతో ఎవరో రక్కుతున్నట్టు మాంటెక్కిపోయాయి. ఎందుకో అంత బాధలోనూ స్నానం చేయాలనిపించింది. ఆ క్షణంలో ఒక పక్క చల్లని నీరు తగిలేసరికి ఒళ్ళంతా వాతలు పెట్టినట్లు చురుక్కుమనిపిస్తున్నా, మరింత బాధని కోరుకుంటున్నట్టు వాగులోకి దిగాడు.

 అప్పటికే ఏ అడవి ఆకుతోనో పసరు చేసుకొచ్చిన బోంగ్రా స్నానానికి ముందుగానే ఒంటికి పూయాలన్నట్టు నచ్చచెప్పబోయాడు.

 విసురుగా తిరస్కరించాడు.

 అతడి శరీరంపై గాయాలకంటే మనసులో ఏదో ఉద్వేగం నులిమేస్తూంది. ఫలానాది అని చెప్పుకోలేని అశాంతి. 
 krutagnatagaa chushadu andari vepu.

 okavela vaaru aadukokapothe alaage mullakanchela madhya oopiripoyi samadhai poyevadu. atadi sareeramantaa thootlu padatamtho battalu raktamtho attalu kattukupoyayi. nilabadataaniki chala saktini koodagattukovalsi vachindi.

 bongra vinayamtho cheyuta nivvaboi mallee devudu mailapadatademo annattu aagipoyaadu.

 adhe chaitanyanu aakarshinche vishayam_nammakapothe praanaalu teeyadaaniki venukaadani aa kondajaati manushulu nammithe praanaalni panamgaa pedataaru.

 okanadu tananu tudamuttinchaalani prayatninchina bongra....talli chaavutho tana sahaayaanni ardhinchaadu. tanu viphaludaina, inka tananu mahaatmudigaane aaraadhistunnaadu.

 kramangaa chaitanya taaluuku chachubadipoyina ghnaanendriyaalu pani cheyadam modalupettaayi. sarigga aa samayamlo atadikimundugaa gurtochindi maneeter ollantaa baadhatho saluputunna. balaanni koodagattukuni anchanaagaa dooraanni lekkavesukuni raatri peddapuli nistraanagaa padipoyina kommani cherukunnadu.

 akkada maneeter ledu. aascharyamgaa kanuchupumera drushtini saarinchaadu. anumaanamgaa konni gajala dooram atuu itoo tirigaadu. praanaalu poinattu nissattuvagaa jaaragilabadina peddapuli emaindi?

 okavela koddipati gaayamtho tappinchukundaa? aa gaayam swalpamayinade ayithe ,maneeter spruha tappinattu endukala padipoyindi? 
 
 saalochanagaa chettu kommani cheri neelaku vangi chushadu. isukalo raktapu marakallevu.

 vetagurinchi, kanamrugaala saktiyuktula gurinchi apaaramayina anubhavangala chaitanya ventane oo nirnayaaniki raledu. neelapayi yinka pariseelanagaa chushadu. peddapuli charmampayigala ventrukalanu kattirinchinattugaa bottila padiunnaayi.

 maneeter gayapadinattu ardhamayipoyindi.

 peddapuli charmam kaasta vadulugaa untundi. okavela thootaa sareeramloki chochukupoyina_ parugettinappudu dumiketappudu lopali maamsampai charmamtho kalisi bigutugaa undakapovadamto rendu randhraalu oka varusalo undaka ventane raktam bayatiki chimmadu. kontha vyavadhi kavali.

 kaani, thootaa doosukupoyinappudu maatram venuventane charmampayi ventrukalu neelapayi padataayi.

 oka kanringam gayapadinatlu adhe tiruguleni gurtu.

 bhaavarahitamgaa undipoyaadu chaitanya.

 peddapuli anduna maneeter gaa maarina peddapuli gayapadi tappinchukunte daani temper mentulo elanti bhayankaramayina maarpu vachedi ataniki teleenidi kaadu. gayapadanappudu, maneeter gaa maaranappudu peddapululu chala hundaagaa pravartistaayi. taanu vetaadina jantuvuni cherinappudo leka tanapillalni sameepinchinappudo tappa mana joliki raavu. adhee bhayapettetlu gandrinchi vadili pedutundi tappa gharshanaki siddhapadadu. leninadu adavullo ataveesaakha panuleppudo stambhinchi poyevi.

 gaayapadina peddapuli tana gaayam vetadi aahaaraanni sampadinchukovadaniki avarodhamgaa maarinappudu maneeter gaa maarutundi. adhe maneeter gaayapadithe, daani nadavadilo anoohyamayina maarpu chotu chesukuntundi. gaayam maanevaraku evariki kanipinchakapovachhu. leda gaayam baadhatho marinta vijrumbhinchavachhu.

 vetagadi kido vishama paristhiti.

 saadhaarana paristhitullo maeneetarayinaa chaarji cheyataniki kaneesa dooraanni ennukuni pratyardhipayi dumukutundi kabatti vetagaadu tananu taanu rakshinchukune prayatnamlo tupaki pelchadaaniki konni secondla vyavadhayinaa dakkutundi.

 adhe gaayapadina maeneetarayithe tanaloni saktikaasta sannagilladamtho chala sameepamloki praakigaani vetagaadipayi langhinchadu. ante vetagaadiki aalochinchukune avakaasam sayitam dakkadannamata.

 paristhiti marinta jatilamgaa maarindanna aalochanathono, leka tana vayiphalyaaniko chala asahanamgaa talapattukuni undipoyaadu.

 innisaarlu odinanduku kaadu atadu baadha padutunnadi. marintagaa odipovalsi vastunnanduku!

 prapanchamloni nissahaayatantaa atadni chuttu muttesinattu nissattuvagaa vaagu anchuku nadichaadu. moham kadukkuntunte raktamla neellu erupugaa marai. chempalu, nuduru mullu geerukupovadamto evaro rakkutunnattu mantekkipoyayi. enduko anta baadhaloonuu snaanam cheyalanipinchindi. aa kshanamlo oka pakka challani neeru tagilesariki ollantaa vaatalu pettinatlu churukkumanipistun, marinta badhani korukuntunnattu vaaguloki digaadu.

 appatike e adavi aakutono pasaru chesukochina bongra snaanaaniki mundugaane ontiki pooyaalannattu nachacheppaboyadu.

 visurugaa tiraskarinchaadu.

 atadi sareerampai gayalakante manasulo edho udvegam nulimestundi. falaanaadi ani cheppukoleni ashanthi. 